კელმეჩური

კელმეჩური — ისტორიული სოფელი აღმოსავლეთ საქართველოში, ქიზიყში, ახლანდელი სოფ. ქვემო მაღაროს უბანი (სიღნაღის მუნიციპალიტეტი).

სოფელს „კელმეშურის“ სახელით იხსენიებს არჩილ მეფე თავის თხზულებაში „გაბაასება თეიმურაზისა და რუსთველისა“ (XVII საუკუნის დასასრული).არჩილიანი, ტომი 2: გაბაასება თეიმურაზისა და რუსთველისა. რედაქტორები: ალ. ბარამიძე, ნ. ბერძენიშვილი, ტფ., 1937. — გვ. 90. 1802 წლის ივლისში კელმეჩურს შეიკრიბა კახეთის თავადაზნაურობა ბაგრატიონთა სამეფო სახლის აღდგენის მოთხოვნით.ბერძენიშვილი ნ., საქართველოს ისტორიის საკითხები, წიგნი II, თბ., 1965. — გვ. 270. XX საუკუნის დასაწყისში სოფელი შეერწყა მეზობელ ქვემო მაღაროს. კელმეჩურის სახელი შემორჩა ქვემო მაღაროს ისტორიულ სასმელი წყლის წყაროს.შაიშმელაშვილი ივ., ქიზიყი, თბ., 1973. — გვ. 79.

სქოლიო

კატეგორია:სიღნაღის მუნიციპალიტეტის ისტორიული სოფლები